Инструкции за регистрация на проектно предложение

Всички проектни предложения следва да са регистрирани в електронната система на СУ на адрес: <https://projects.uni-sofia.bg>

1. Достъп до системата:

- Ако вече имате регистрация в тази система, можете да я използвате и по настоящия конкурс (Вход в системата – попълвате потребителско име и парола).

- В случай, че системата не разпознава данните Ви, изберете опция забравена парола. След попълване на съществуващо потребителско име, ще получите инструкции за възстановяване или избор на нова парола на електронната поща, която е дадена за контакт при първоначалната регистрация.

- Ако нямате регистрация, изберете опция „Регистрация“. Попълнете данните си на кирилица. Не е необходимо да изчаквате потвърждение. Веднага щом приключите регистрацията, ще можете да достъпите системата с посочените име и парола.

**NB! Тази система не е обвързана със СУСИ. Името и паролата не са идентични или зададени автоматично.**

2. Регистриране на проектно предложение:

- от меню „Проекти“ изберете подменю „Ново проектно предложение“. Системата ще Ви „води“ стъпка по стъпка в попълването на необходимата информация.

**NB! След всяка стъпка натискайте бутон „Напред“, за да продължите към следващата категория.**

- в категория „Финансираща програма“ изберете ***Националната програма за полярни изследвания "От полюс до полюс" 2023-2025****,* В тази категория не е възможно да търсите по ключови думи. Търсенето става само ръчно.

- в категория „Организация координатор“ изберете ***Софийски университет "Св. Климент Охридски", Адрес: бул. "Цар Освободител" 15, 1504***.

В тази категория е възможно да търсите по наименование на организацията. Търсенето става само ръчно.

- в категория „Данни за проекта“ попълнете задължително всички полета, отбелязани със звездичка (\*).

Като финансираща организация следва да изберете ***Център за полярни изследвания***.

Във вид на проекта посочете ***Национален***.

Задължително посочете актуална информация за контакт.

**NB! Лицето за контакт може да е различно от ръководителя на проекта.**

- категория „Допълнителни данни“ не е задължителна за попълване.

**NB! За да запишете данните за проекта, трябва да стигнете до последната стъпка „Край“ и да получите съобщение на екрана, че проектното предложение е успешно регистрирано. Системата осигурява възможност за запазване и принтиране на регистрационната форма във формати .doc и .xls. Принтирайте извадката и я приложете към проектната документация.**